cyanic-selkie/wikianc huggingface dataset:
Μη ανταλλάξιμο διακριτικό
Αναφορικά με το δικαίωμα που αποκτάται, φαίνεται να προκύπτει ότι με την απόκτηση ενός μη εναλλαξίμου κρυπτοπαραστατικού που συνδέεται με κάποιο (πρωτότυπο) έργο τέχνης μέσω μίας πλατφόρμας διάθεσης (marketplace, πχ: OpenSea) κατοχυρώνεται η ιδιοκτησία του. Επίσης παρέχεται το ιδιάζον περιουσιακό δικαίωμα αναπαραγωγής του υποκειμένου έργου που συνδέεται με το κρυπτοπαραστατικό αποκλειστικά και μόνο στον διαδικτυακό χώρο της πλατφόρμας και, συνεπώς, στο κοινό που διαθέτει πρόσβαση στο περιεχόμενο αυτής ή το δικαίωμα κατ’ αίτηση του/της χρήστη/τριας ιδιωτικής πρόσβασης σε οπτικοακουστικό ή άλλο υλικό, ενώ συνήθως παρέχεται και (περιορισμένο) δικαίωμα εμπορικής χρήσης του μη εναλλαξίμου κρυπτοπαραστατικού (συνεπώς και των μεταδεδομένων αυτού, δηλαδή και του υποκειμένου έργου τέχνης) στον χώρο της πλατφόρμας με την δυνατότητα μεταπώλησης αυτού. Για την εξακρίβωση του δικαιώματος που τελικώς αποκτά ο/η χρήστης/στρια απαιτείται να διευρευνηθούν οι όροι της έξυπνης σύμβασης (smart contract) που αντιστοιχεί σε κάθε συγκεκριμένο κρυπτοπαραστατικό.
Το πρώτο γνωστό "NFT", Quantum, δημιουργήθηκε από τον Kevin McCoy τον Μάιο του 2014 και αγοράστηκε από τον Anil Dash, κατά τη διάρκεια μιας ζωντανής παρουσίασης για το συνέδριο Seven on Seven στο New Museum της Νέας Υόρκης.
Εξωτερικοί σύνδεσμοι
Κατηγορία:Διαδικτυακά φαινόμενα
Ταλαμπικισλάκ
Το Ταλαμπικισλάκ (επίσης, Ορτά-Ταλάμπι και Ταλάμπι) αποτελεί χωριό και δήμο της επαρχίας Κούμπα του βορειοανατολικού Αζερμπαϊτζάν. Έχει πληθυσμό 1,624 κατοίκων.
Σόνια Χάμερσμιντ
Η Σόνια Χάμερσμιντ (Γερμανικά: Sonja Maria Theresia Mörwald) (γεννημένη στις 24 Ιουνίου 1968) είναι Αυστριακή μοριακή βιολόγος και πολιτικός. Υπήρξε πρύτανης του Πανεπιστημίου της Βιέννης από το 2010 έως το 2016 και υπουργός Παιδείας στην κυβέρνηση Κερν από το 2016 έως το 2017. Από το 2017, η Χάμερσμιντ είναι μέλος του Εθνικού Συμβουλίου της Αυστρίας και μέλος του Σοσιαλδημοκρατικού Κόμματος.
Πρώτα χρόνια
Η Σόνια Χάμερσμιντ γεννήθηκε στο Στάγιερ και μεγάλωσε στο Μπαουμγκάτενμπεργκ, μια αγροτική πόλη περίπου 1200 ανθρώπων. Παρακολούθησε το δημοτικό σχολείο από το 1974 έως το 1978 και το Γυμνάσιο από το 1978 έως το 1982. Τελείωσε τη δευτεροβάθμια εκπαίδευση στο γυμνάσιο στο Περγκ, αποφοιτώντας το 1986.
Σπήλαιο Ειλειθυίας
Το σπήλαιο της Ειλειθυίας καταλήφθηκε από προϊστορικούς ανθρώπινους αποίκους από τη Νεολιθική περίοδο έως περίπου το 400 π.Χ. Τα αρχαιολογικά ευρήματα του σπηλαίου εκτίθενται στο Αρχαιολογικό Μουσείο Ηρακλείου. Στο σπήλαιο ανακαλύφθηκε κεραμική από τις νεολιθικές έως τις ρωμαϊκές περιόδους, με τον σημαντικότερο αριθμό ευρημάτων να χρονολογείται από τη μινωική εποχή. Στο ιερό βρέθηκαν τέσσερα ανθρωπόμορφα αγγεία από την ανατολίζουσα περίοδο, τα οποία θα μπορούσαν να είναι ελληνικής προέλευσης. Είναι παρόμοια με τα αιγυπτιακά αγγεία που δείχνουν την Ίσιδα να θηλάζει τον γιο της, τον Ώρο. Το ιερό είναι η μεγαλύτερη συλλογή από αιγυπτιακά και αιγυπτιάζοντα αντικείμενα στην Κρήτη. Το σπήλαιο ανακαλύφθηκε από τον Χριστόφορο Ανεραψή της Κάντια.
Σόνια Χάμερσμιντ
Καριέρα
Ξεκινώντας το 1986, η Χάμερσμιντ σπούδασε γενετική και μοριακή βιολογία στο Πανεπιστήμιο της Βιέννης, κάνοντας το μεταπτυχιακό της το 1992 και διδακτορικό το 1995. Από το 1990 έως το 1995, εργάστηκε επίσης ως ερευνήτρια συνεργάτιδα στο Boehringer Ingelheim.
Το 1998, η Χάμερσμιντ εγκατέλειψε την επιστημονική της σταδιοδρομία, απογοητευμένη από τις συνθήκες εργασίας. Μετά από μερικούς μήνες έγινε υπεύθυνος προϊόντων στη Margaritella-Biotrade, και στη συνέχεια εκτελεστική διευθύντρια του Οργανισμού Καινοτομίας, μια κυβερνητική υπηρεσία για την προώθηση νέων επιχειρηματιών, όπου ανέλαβε την διοργάνωση διαγωνισμών και προγραμμάτων επιδοτήσεων και γενικά την σύνδεση καινοτόμων επιχειρήσεων με την παροχή συμβουλευτικών υπηρεσίων και χρημάτων από επενδυτές. Όταν ο Οργανισμός Καινοτομίας απορροφήθηκε από την Wirtschaftsservice Gesellschaft το 2003, η Χάμερσμιντ έγινε Επικεφαλής Τεχνολογίας και Καινοτομίας του νέου ιδρύματος. Επίσης υπηρέτησε σε πολλά εποπτικά συμβούλια και επιτροπές.
Σπήλαιο Ειλειθυίας
Παραπομπές
Κατηγορία:Γεωγραφικοί σχηματισμοί της Κρήτης Κατηγορία:Αρχαία σπήλαια της Ελλάδας Κατηγορία:Μινωικοί αρχαιολογικοί τόποι
Σόνια Χάμερσμιντ
Καριέρα
Τον Σεπτέμβριο του 2010, η Χάμερσμιντ διορίστηκε πρύτανης της Κτηνιατρικής Σχολής του Πανεπιστημίου της Βιέννης, αρχικά για μια θητεία τεσσάρων ετών. Παρέμεινε εύκολα στη θέση για δεύτερη θητεία. Τον Δεκέμβριο του 2015, η Χάμερσμιντ εξελέγη πρόεδρος των Πανεπιστημίων της Αυστρίας και παραιτήθηκε και από τις δύο θέσεις όταν εισήλθε στην πολιτική το 2016.
Πολιτική καριέρα
Το 2014, το Λαϊκό Κόμμα σκέφτηκε να την προτείνει για την θέση του Υφυπουργού επιστημονικής έρευνας. Τον Μάιο του 2016, ο Κρίστιαν Κερν ανέλαβε επικεφαλής του συνασπισμού των Σοσιαλδημοκρατών και του Λαϊκού Κόμματος στη μέση ενός εκλογικού κύκλου. Ο Κερν αναμόρφωσε αμέσως το υπουργικό συμβούλιο του, προσπαθώντας να αναζωογονήσει τον συνασπισμό μέσω τεσσάρων νέων διορισμών. Η Χάμερσμιντ θεωρήθηκε ήταν μια καλή επιλογή ως μήνυμα του Κερν προς τη δεξιά πτέρυγα του κόμματος και στις 18 Μαΐου 2016, διορίστηκε επικεφαλής του Υπουργείου Παιδείας.
Η θητεία της Σόνιας Χάμερσμιντ ως Υπουργός Παιδείας έληξε όταν ο συνασπισμός των Σοσιαλδημοκρατών και του Λαϊκού Κόμματος διαλύθηκε μετά τις εκλογές του Οκτωβρίου 2017. Αναλαμβάνοντας τα καθήκοντά της στις 18 Δεκεμβρίου 2017, η πρώτη κυβέρνηση του κεντροδεξιάς αντικατέστησε την Χάμερσμιντ με τον Χάινζ Φάμπμαν. Ωστόσο, η Χάμερσμιντ κέρδισε μια βουλευτική έδρα στο Εθνικό Κοινοβούλιο.
Εξωτερικοί σύνδεσμοι
Κατηγορία:Αυστριακοί πολιτικοί
Παγκόσμιο Πρωτάθλημα Στίβου 2019 – Άλμα επί κοντώ γυναικών
Το άλμα επί κοντώ γυναικών στο Παγκόσμιο Πρωτάθλημα Στίβου 2019 διεξήχθη στο Διεθνές Στάδιο Καλίφα στις 27 και 29 Σεπτεμβρίου.
Προκριματικά
Πρόκριση: 4.60 (Q) ή οι 12 επόμενες καλύτερες επιδόσεις (q).
Παραπομπές
ΑΚοντώ Γυ Κατηγορία:Άλμα επί κοντώ
Malmö Arena
Ο χώρος Malmö Arena (στα ελληνικά: Μάλμε Αρίνα) είναι ένα κλειστό γήπεδο πολλαπλών χρήσεων στο Μάλμε της Σουηδίας και είναι ο δεύτερος μεγαλύτερος κλειστός χώρος στη Σουηδία, μετά απο το Ericsson Globe, που βρίσκεται στη Στοκχόλμη. Η αρένα βρίσκεται περίπου 80 μέτρα μακριά από τον σιδηροδρομικό σταθμό, από όπου υπάρχουν δρομολόγια τρένων και λεωφορείων για το τον κεντρικό σιδηροδρομικό σταθμό του Μάλμε, το αεροδρόμιο της Κοπεγχάγης, και τον κεντρικό σιδηροδρομικό σταθμό της Κοπεγχάγης. Η επιφάνεια έσπασε στις 10 Ιανουαρίου του 2007, και η αρένα εγκαινιάστηκε στις 6 Νοεμβρίου του 2008. Το τελικό κόστος κατασκευής για την αρένα ήταν 750 εκατομμύρια SEK δηλαδή 85 εκατομμύρια Ευρώ.
Έχει χωρητικότητα 13.000 θεατές για αθλητικούς αγώνες και 15.500 για συναυλίες.
Είναι η έδρα της ομάδας Malmö RedHawks που αγωνίζεται για το σουηδικό πρωτάθλημα Χόκεϊ επί πάγου.
Εκτός από αυτήν την χρήση ο χώρος διατίθεται για αγώνες χειροσφαίρισης, floorball, συναυλίες, και άλλες εκδηλώσεις. Έχει φιλοξενήσει επίσης πρωταθλήματα στίβου.
Ανήκει και λειτουργεί από την εταιρία Parkfast AB. Η αρένα σχεδιάστηκε από τούς Mats Matson, Hannu Helkiö και Gert Wingårdh. Τα δικαιώματα για την ονομασία της αρένας τα έχει η πόλη του Μάλμε άλλωστε για αυτό το γήπεδο ονομάζεται Malmö Arena,ακολουθώντας την σύμβαση, που συμφωνήθηκε το 2007.
Η Malmö Arena φιλοξένησε το διαγωνισμό τραγουδιού της Eurovision το 2013 από τις 14 μέχρι τις 18 Μαΐου το 2013.
Κραστικοί Αχαΐας
Το χωριό Κραστικοί είναι οικισμός και ανήκει στον Δήμο Καλαβρύτων. Απέχει δέκα (10) χιλιόμετρα από τα Καλάβρυτα και είναι το πρώτο χωριό που συναντάμε στον επαρχιακό δρόμο Καλαβρύτων - Κλειτορίας, αριστερά της διασταύρωσης προς Κέρτεζη.
Malmö Arena
Το ρεκόρ προσέλευσης σε συναυλία στο Malmö Arena είναι 11.300 θεατές.Η Lady Gaga στις 19 Νοεμβρίου 2010 εμφανίστηκε στην αρένα και έκανε ρεκόρ θεατών.
Κραστικοί Αχαΐας
Γενικά στοιχεία-Τοποθεσία
Υπάρχουν οι "Κάτω Κραστικοί", που βρίσκονται στον δημόσιο δρόμο και αποτελούνται από 3-4 σπίτια και καλύβια, και το χωριό "Κραστικοί" σε απόσταση δύο (2) χιλιόμετρα περίπου από το δημόσιο δρόμο. Είναι ένα μικρό χωριουδάκι αποτελούμενο από τριάντα (30) σπίτια περίπου και πενήντα (54) μόνιμους κατοίκους, εκ των οποίων δέκα πέντε (15) παιδιά, τα οποία πηγαίνουν στο Δημοτικό, Γυμνάσιο και Λύκειο των Καλαβρύτων. Συγκριτικά με τα υπόλοιπα χωριά έχει διατηρήσει τον πληθυσμό του, αφού πέρα από τους ηλικιωμένους πολλοί εκ των οποίων κοντεύουν τα εκατό, υπάρχουν και οικογένειες με νέους οι οποίοι παρέμειναν στο χωριό ασχολούμενοι με την γεωργία και την κτηνοτροφία.
Malmö Arena
Το ρεκόρ προσέλευσης για το χόκεϊ επί πάγου έγινε στις 12 Νοεμβρίου το 2008, όταν η ομάδα των Malmö RedHawks φιλοξένησε την Leksands ΕΑΝ μπροστά σε 13.247 θεατές.
Κραστικοί Αχαΐας
Γενικά στοιχεία-Τοποθεσία
Βρίσκεται σε υψόμετρο 900 μέτρων περίπου, χτισμένο στους πρόποδες του βουνού «Κοτρώνι». Γύρω του υπάρχουν τα βουνά και τοποθεσίες «Καγκέλι» προς την πλευρά της Αγίας Λαύρας βόρεια, «Κωσταλώνης» «Πεντεβρύσες», «Κιούκλος», «Μερτολάζος» «Αητοράχη» ανατολικά, «Κρύα Βρύση», «Ψηλογαϊδάρα» νότια και «Τρανό Βουνό», «Κλειβατσούρα», «Μετόχι», δυτικά. Δύο χείμαρροι χωρίζουν το χωριό σε δύο γειτονιές και υπάρχει το λαγκάδι «της Ασπρακρανιάς» με μόνιμο νερό,  καθώς και οι πηγές «Κρύα Βρύση» με πολύ παγωμένο νερό, «Άγια Παρασκευή» «Αντελικός», «Νικολίνας Βρύση», «Ταξιάρχης», «Πηγαδάκια» και «Κούτσουρα».
Ιστορικά στοιχεία
Από την προφορική παράδοση γνωρίζουμε ότι το χωριό πριν χτιστεί οριστικά στη σημερινή του θέση είχε χτιστεί σε δύο άλλες τοποθεσίες, η μία στο Καμπάσι στην τοποθεσία «Άγιος Δημήτριος» και η άλλη στην τοποθεσία «Μετόχι». Είχε κατοικηθεί από τσοπάνηδες οι οποίοι έφτιαχναν τις καλύβες τους, είχαν τις οικογένειές τους και τα ζώα τους και οι οποίοι αναζητώντας καταφύγιο από τις διάφορες επιδρομές από τους κατά καιρούς κατακτητές, τελικά κατέληξαν στη σημερινή τοποθεσία, όπου υπήρχε αφθονία νερού και το φυσικό περιβάλλον τους προστάτευε, υπήρχαν πάρα πολλά δένδρα και το χωριό δεν φαινόταν από το δρόμο και οι ίδιοι είχαν πολύ καλή ορατότητα.
Malmö Arena
Κατηγορία:Γήπεδα χόκεϊ επί πάγου στη Σουηδία Κατηγορία:Αίθουσες συναυλιών στη Σουηδία
Κραστικοί Αχαΐας
Ιστορικά στοιχεία
Οι Κραστικοί ποτέ δεν είχαν κοινότητα δική τους και αποτελούσαν πάντοτε οικισμό του Δήμου Καλαβρύτων. Προσπάθειες που είχαν γίνει μετά την Κατοχή για την δημιουργία Κοινότητας απέτυχαν γιατί υπήρξε διάσπαση των κατοίκων. Επίσης την δεκαετία του 1970 είχε προταθεί από τον αείμνηστο Δήμαρχο Καλαβρύτων Παναγιώτη Πόλκα να μεταφερθεί το χωριό στα Καλάβρυτα, συγκεκριμένα, εάν το ήθελαν οι κάτοικοι, θα τους έδιναν οικόπεδα στο δρόμο προς Αγία Λαύρα για να χτίσουν σπίτια και να μετοικήσουν, πλην όμως και αυτό το εγχείρημα απέτυχε, γιατί και πάλι δεν ήθελαν οι περισσότεροι να απομακρυνθούν από το χωριό. Το χωριό απέχει 1800 μέτρα από τον δημόσιο δρόμο και συγκοινωνία δεν είχε ποτέ, οι κάτοικοι κατέβαιναν με τα πόδια ή με ζώα στο «υπόστεγο» όπου έπαιρναν το λεωφορείο για τα Καλάβρυτα. Σήμερα όσοι δεν έχουν αυτοκίνητα εξυπηρετούνται με ταξί από τα Καλάβρυτα.
Μονή Παμμεγίστων Ταξιαρχών
Πάνω από το χωριό, ανατολικά δηλαδή, υπήρχε το Μοναστήρι των Παμμεγίστων Ταξιαρχών Μιχαήλ και Γαβριήλ, το οποίο δεν γνωρίζουμε πότε χτίστηκε, απλώς πιθανολογείται ότι χτίστηκε τότε που είχαν άνθιση τα Δεσποτάτα του Βυζαντίου στην Πελοπόννησο, καθότι λέγεται ότι το μοναστήρι το είχε επισκεφθεί ο τελευταίος Αυτοκράτορας του Βυζαντίου Κων/νος Παλαιολόγος την περίοδο που ήταν Δεσπότης των Καλαβρύτων. Από τα ιστορικά αρχεία της Ι.Μ. Αγίας Λαύρας που σώζονται στη Μονή δεν αναφέρεται κάτι σχετικό. Ήταν χτισμένο μέσα σε πωρόλιθους και μέχρι και την δεκαετία 1970 σωζόταν το Καθολικό του Μοναστηριού, με το περίγραμμα και τις τοιχογραφίες του, οι οποίες σήμερα έχουν σκεπαστεί με χώματα από την κατολίσθηση των πωρόλιθων. Σώζεται μόνο το επονομαζόμενο «του Γεροδήμου το κελλί» το οποίο είναι λαξευμένο μέσα σε πωρόλιθο και μπορεί κάποιος να το επισκεφθεί. Η παράδοση αναφέρει ότι το Μοναστήρι τον καιρό της άνθισής του αριθμούσε πάνω από εκατό καλογέρους, ανάμεσά τους και πολλούς ασκητές μονάζοντες σε σκήτες (ασκητήρια), αφού το φυσικό περιβάλλον (πωρόλιθοι) ευνοούσε την δημιουργία σκητών μέσα στη γη. Το Μοναστήρι κυριαρχούσε σε όλο το χωριό αφού είχε πολλά κτήματα και κυρίως αμπέλια (εξ ου υπάρχει και η τοποθεσία Παλιάμπελα) και έβγαζαν μεγάλες ποσότητες κρασιού. Από το κρασί προήλθε και η ονομασία του χωριού. Λέγεται ότι το Μοναστήρι το πρόδωσε κάποιος ντόπιος στους Τούρκους και το κάψανε και ότι το κρασί που χύσανε από τις αποθήκες του έφτασε μέχρι τον δημόσιο δρόμο και από αυτό πήρε την ονομασία «Κρασικοί» και χάριν ευφωνίας προστέθηκε και το γράμμα ταφ και τελικά ονομάστηκε «Κραστικοί».
Μετά την καταστροφή αυτή το Μοναστήρι εγκαταλείφθηκε. Η εκκλησία, οι καμπάνες και όλα τα υπάρχοντα του Μοναστηριού εικάζεται ότι είναι θαμμένα εκεί.
Σε ανάμνηση του Μοναστηριού αυτού έχει χτιστεί κι έχει ανακαινιστεί σήμερα, από την Ιερά Μονή Αγίας Λαύρας και τους κατοίκους του χωριού, το εκκλησάκι στην τοποθεσία «Μετόχι» αφιερωμένο στη μνήμη των Παμμεγίστων Ταξιαρχών το οποίο λειτουργεί κάθε Τρίτη του Πάσχα και τη γιορτή των Αγίων Ταξιαρχών στις 8 Νοεμβρίου, όταν ο καιρός το επιτρέπει.
Κατά τη Βενετοκρατία
Επί Βενετοκρατίας ανήκε στο Τερριτόριο Καλαβρύτων. Αναφέρεται το χωριό στα 1700 στη βενετική καταγραφή Grimani ως "Crasticus" και βρέθηκε να κατοικείται από 13 οικογένειες, είχε δηλ. 46 κάτοικους.
Κατά την Τουρκοκρατία
Το χωριό κατά την Τουρκοκρατία κατοικήθηκε από Τούρκους και λέγεται μάλιστα ότι ο Αγάς κατοικούσε στο παλιό σπίτι του Σταυρόπουλου, το οποίο ήταν πολύ ωραίο. Πιο πάνω στην τοποθεσία «Ακρανές» ήταν την εποχή εκείνη η βρύση του χωριού, μια πηγή που έβγαζε άφθονο νερό. Κατά την παράδοση, στην πηγή αυτή έπεσε μέσα και πνίγηκε ένα Τουρκόπουλο, παιδί του Αγά, κι αυτός από τη μεγάλη λύπη του για το χαμό του παιδιού, διέταξε και ρίξανε μέσα στη πηγή ένα λεβέτι και ογδόντα «ποκάρια» (μαλλιά από πρόβατα) για να την κλείσουνε και από τότε το νερό ανάβλυσε και βγήκε στη σημερινή «μεγάλη βρύση». Αγωνιστές που συμμετείχαν στην επανάσταση του 1821 και κατάγονταν από τους Κραστικούς ήσαν οι Αλετράς Δημήτριος, Αλετράς Θεόδωρος, Αλετράς Κωνσταντής, Θεοδωρόπουλος Ανδρέας, Κωστόπουλος Δημήτριος και Ρουμελιώτης Γιάννης.
Γερμανική Κατοχή
Τον καιρό της Γερμανικής Κατοχής από το χωριό περάσανε και Ιταλοί και Γερμανοί οι οποίοι όμως περιορίστηκαν μόνο στο πλιάτσικο και δεν το κάψανε. Από το χωριό πέρασε και ο Άρης Βελουχιώτης, στάθηκε στη πλατεία και μίλησε στον κόσμο και τότε όλοι είχαν ενθουσιαστεί και πολλοί συμμετείχαν στο ΕΑΜ. Γενικά ο Εμφύλιος δεν άγγιξε και τόσο το χωριό, υπήρξαν βέβαια και περιπτώσεις αντιπαράθεσης και προδοσίας, όμως οι περισσότεροι κάτοικοι δεν συμμετείχαν. Όταν οι Γερμανοί σκοτώσανε τους Καλαβρυτινούς στις 13-12-1943 υπήρξανε δυο θύματα και από τους Κραστικιώτες. Επίσης στην Πάτρα, στην πλατεία Αγίου Γεωργίου, κρεμάσανε οι Γερμανοί τον Γιαννάκη Σωτηρόπουλο, πατέρα επτά παιδιών.
Δημογραφικά στοιχεία
Η δημογραφική εξέλιξη του χωριού σύμφωνα με τις εθνικές απογραφές είναι η εξής :
Ιεροί ναοί
Ο κεντρικός ναός του χωριού είναι αφιερωμένος στον «Άγιο Δημήτριο τον Μυροβλήτη», χρονολογείται πριν το 1844 και γιορτάζει με εξαιρετική λαμπρότητα στις 26 Οκτωβρίου με εκδήλωση που γίνεται από τον Εξωραϊστικό και Πολιτιστικό Σύλλογο του χωριού. Επίσης το χωριό πανηγυρίζει (παλιά γινόταν πανηγύρι με κουλούρες και χορό που κράταγε τρεις ημέρες) στις 9 Μαΐου του Αγίου Νικολάου του Νέου του εν Βουνένοις, ο οποίος είναι και ο δεύτερος άγιος (τέμπλου) που τιμάται και λέγεται ότι ο ίδιος ο Άγιος πέρασε από το χωριό με τα πόδια του και στην τοποθεσία «Άη Νικόλας», σε ανάμνηση αυτού του γεγονότος, είναι χτισμένο ένα πολύ παλιό πέτρινο εικονοστάσι. Υπάρχουν ακόμη τα εξωκλήσια του Αγίου Νικολάου του Θαλασσινού και του Αγίου Γεωργίου (όπου είναι και το κοιμητήριο). Και τοποθεσίες στις οποίες παλιά υπήρχαν εκκλησάκια και προφανώς καταστράφηκαν είναι η «Αγία Παρασκευή» που βρίσκεται νοτιοανατολικά του χωριού στην ομώνυμη θέση, «η Παναγιά» και ο «Αη Γιάννης» που βρίσκονται δυτικά του χωριού.
Σύνδεσμος με την Ιερά Μονή Αγ. Λαύρας
Οι κάτοικοι του χωριού είχαν μεγάλη συναναστροφή με το Μοναστήρι της Αγίας Λαύρας, αφού απείχε μόνο μια ώρα περίπου με τα πόδια και το επισκέπτονταν πολύ συχνά, δούλευαν στο χτίσιμο του Ηρώου της Επανάστασης, σε βρύσες που φτιάχτηκαν τότε και σε δρόμους. Στην εκκλησία του Αγίου Δημητρίου λειτουργούσαν για πολλά χρόνια παπάδες - μοναχοί από την Αγία Λαύρα και πολλά νέα παιδιά από το χωριό, ιδιαίτερα στα χρόνια της Κατοχής, είχαν πάει υποτακτικοί σε γεροντάδες, οι οποίοι τους στείλανε στο σχολείο και μάθανε γράμματα. Στο χωριό οι καλόγεροι φέρνανε την κάρα του Αγίου Αλεξίου για προσκύνημα στην εκκλησία. Υπάρχει η παράδοση ότι μια φορά που είχε πέσει ακρίδα στα σπαρτά, έγινε λιτανεία κι όλες οι ακρίδες πέσανε στο ποτάμι και χαθήκανε.
Το χωριό σήμερα και παλαιότερα
Ο Πολιτιστικός Σύλλογος έχει αναβαθμίσει το χωριό με τις εκδηλώσεις που πραγματοποιεί κάθε χρόνο, Κοπή Πρωτοχρονιάτικης πίτας, Καλοκαιρινό συναπάντημα και τις εκδηλώσεις στις γιορτές των Αγίων Δημητρίου και Νικολάου του νέου. Σήμερα έχει αλλάξει η όψη του χωριού αφού έχουν χτιστεί πολλά καινούργια σπίτια, τα παλιά έχουν ανακαινιστεί, έχουν φτιαχτεί οι πλατείες και οι δρόμοι. Στο χωριό υπήρχαν δύο βρύσες, «η μικρή» όπου πλένανε οι γυναίκες τα ρούχα και «η μεγάλη» όπου πιάνανε το νερό για τα σπίτια τους. Σήμερα διατηρείται μόνο «η μεγάλη βρύση» με τον πλάτανο. Το χωριό το καλοκαίρι και τις μεγάλες γιορτές Χριστουγέννων και Πάσχα γεμίζει κόσμο αφού οι περισσότεροι χωριανοί έρχονται για να περάσουν τις διακοπές τους και να ιδούν τους συγγενείς τους. Σήμερα στο χωριό υπάρχουν δύο καφενεία, ένα στον πλάτανο και το άλλο στην είσοδο του χωριού, στα οποία μπορεί κάποιος να απολαύσει το καφεδάκι του και το φαγητό του μετά από παραγγελία.
Βιβλιογραφία
Κατηγορία:Χωριά του νομού Αχαΐας Κατηγορία:Δήμος Καλαβρύτων
Δημοτικό Στάδιο Παραλιμνίου
Το Δημοτικό Στάδιο Παραλινίου (Παλαιό Στάδιο Παραλιμνίου) είναι στάδιο που χρησιμοποιείται για ποδοσφαιρικούς αγώνες. Ανήκει στο Δήμο Παραλιμνίου της Κύπρου. Βρίσκεται στο Παραλίμνι. Το γήπεδο χρησιμοποιείτο ως έδρα της Ενώσεως Νέων Παραλιμνίου για τους ποδοσφαιρικούς αγώνες μέχρι το 1996. Έκτοτε χρησιμοποιείται από τις ακαδημίες και τις μικρότερες ομάδες της Ένωσης Νέων Παραλιμνίου. Κοντά στο Δημοτικό Στάδιο Παραλιμνίου κτίστηκε νέο στάδιο, το Δημοτικό Στάδιο Τάσος Μάρκου.
Πηγές
Τ Κατηγορία:Ένωσις Νέων Παραλιμνίου (ποδόσφαιρο) Κατηγορία:Παραλίμνι
Γενικό Νοσοκομείο Λευκωσίας
To Γενικό Νοσοκομείο Λευκωσίας είναι το κύριο νοσοκομείο της Λευκωσίας στην Κύπρο. Λειτούργησε το 2006. Αντικατέστησε το Παλιό Γενικό Νοσοκομείο Λευκωσίας.
Το συμβόλαιο κατασκευής του νοσοκομείου υπογράφτηκε το 1997. Στις 14 Απριλίου 1997 έθεσε τον θεμέλιο λίθο ο Γλαύκος Κληρίδης. Η κατασκευή του νοσοκομείου και ο εξοπλισμός του στοίχισαν 120 εκατομμύρια λίρες (205 εκατομμύρια ευρώ).
Η μετακίνηση ασθενών και προσωπικού από το Παλιό Γενικό Νοσοκομείο στο Νέο Γενικό Νοσοκομείο ολοκληρώθηκε στις 17 Οκτωβρίου 2006. Τα εγκαίνια του νοσοκομείου έγιναν στις 30 Μαρτίου 2007 από τον Τάσσο Παπαδόπουλο.
Το νοσοκομείο καταλαμβάνει εμβαδόν 102.000 τ.μ., από τα οποία περίπου τα 31.000 τ.μ. αφορούν μη νοσοκομειακούς χώρους.
Εξωτερικού σύνδεσμοι
Κατηγορία:Νοσοκομεία στην Κύπρο Κατηγορία:Κτίρια και κατασκευές στη Λευκωσία
Διοργανώσεις Ε.Π.Σ. Αθηνών 1979–80
Το Πρωτάθλημα της ΕΠΣ Αθηνών την περίοδο 1979-80 διεξήχθη σε τρεις κατηγορίες με δύο ή τρεις ομίλους η κάθε μία. Πρωταθλήτρια αναδείχθηκε η Αθηναΐς Κυψέλης για πρώτη φορά στην ιστορία της, και ανέβηκε στη Εθνική Ερασιτεχνική κατηγορία. Την άνοδο κέρδισε και ο δευτεραθλητής Κεραυνός Κερατέας.
Ομάδες
Μετείχαν 40 ομάδες σε δύο ομίλους.
Βαθμολογίες
* Οι θέσεις καθορίστηκαν έπειτα από αγώνες κατάταξης. ** Αρχικά ο ΠΟΨ είχε υποβιβαστεί, διότι είχε τιμωρηθεί με ήττα 0-2 και -1 β. στον αγώνα του με τον Αττικό. Έτσι τερμάτισε με 36 β. και στη συνέχεια ηττήθηκε σε δύο αγώνες κατάταξης, από τον ισόβαθμο Θεμιστοκλή με 2-3 και από το 16ο του άλλου ομίλου Α.Σ. Σούρμενα, επίσης με 2-3. Όμως, στις 1 Ιουλίου δικαιώθηκε από το ΑΣΕΑΔ, οπότε στη 16η θέση βρέθηκε ο Θεμιστοκλής που υποβιβάστηκε, όπως και τα Σούρμενα, μιας και από την Εθνική Ερασιτεχνική κατηγορία έπεσαν τρεις αθηναϊκές ομάδες.
Ανάδειξη Υπερπρωταθλητή
Αγωνίστηκαν οι πρωταθλητές των δύο ομίλων Αθηναΐς Κυψέλης και Κεραυνός Κερατέας. Νικήτρια αναδείχθηκε η Αθηναΐς Κυψέλης που κατέκτησε τον τίτλο του υπερπρωταθλητή της ΕΠΣΑ.
Ομάδες
Μετείχαν 54 ομάδες χωρισμένες σε τρεις ομίλους.
Βαθμολογίες
* Έπειτα από αγώνες κατάταξης.
Ανάδειξη Υπερπρωταθλητή
Υπερπρωταθλητής Β΄ κατηγορίας αναδείχθηκε ο Ακράτητος Άνω Λιοσίων έπειτα από αγώνες κατάταξης μεταξύ των πρωταθλητών των τριών ομίλων. Είναι χαρακτηριστικό πως πρώτα ο Ακράτητος χρειάστηκε να δώσει δύο αγώνες κατάταξης για να πάρει τον τίτλο στον όμιλό του.
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Αθηνών.
Κυπελλούχος αναδείχθηκε ο Αθηναϊκός.
Πηγές
Κατηγορία:Ε.Π.Σ. Αθηνών Κατηγορία:Εγχώρια ποδοσφαιρικά πρωταθλήματα 1979-1980
Ερυθροποιητίνη
Η ερυθροποιητίνη είναι κυτοκίνη που εκκρίνεται από το νεφρό σε απόκριση κυτταρικής υποξίας. Διεγείρει την παραγωγή ερυθρών αιμοσφαιρίων (ερυθροποίηση) στον μυελό των οστών. Χαμηλά επίπεδα ερυθροποιητίνης (περίπου 10 mU/mL) εκκρίνονται συνεχώς επαρκώς για να αντισταθμίσουν τον φυσιολογικό κύκλο ερυθρών αιμοσφαιρίων. Συχνές αιτίες κυτταρικής υποξίας που οδηγούν σε αυξημένα επίπεδα ερυθροποιητίνης (μέχρι 10.000 mU/mL) περιλαμβάνουν οποιαδήποτε αναιμία και υποξαιμία πνευμονικής νόσου.
Παραπομπές
Κατηγορία:Κυτοκίνες
Αρχιεπίσκοπος Δαμασκηνός (βιβλίο)
Ο Αρχιεπίσκοπος Αθηνών και Πάσης Ελλάδος (1941-1949) Δαμασκηνός ήταν μια κορυφαία προσωπικότητα του καιρού του. Από την ισχύ της θέσης του αλλά και με μεγάλο κίνδυνο της ζωής του, βοήθησε τον Ηλία Βενέζη, (μαζί με εκατοντάδες άλλους) όταν ήταν κρατούμενος των Γερμανών  να απελευθερωθεί.
Συγκεκριμένα, στις 27 Οκτωβρίου του 1942 ο Βενέζης συλλαμβάνεται από τους Γερμανούς, μέσα στο χώρο της εργασίας του, στην Τράπεζα της Ελλάδος, κατά την διάρκεια εκδήλωσης αφιερωμένης στους νεκρούς συναδέλφούς τους του πολέμου της Αλβανίας. Μεταφέρεται στις φυλακές Αβέρωφ και κρατείται στην πτέρυγα των μελλοθανάτων, το Μπλοκ C- για 23 ημέρες. Εκείνες τις μέρες ο Αρχιεπίσκοπος Δαμασκηνός προσπάθησε με όλες τις δυνάμεις του (μαζί με άλλες διακεκριμένες προσωπικότητες των γραμμάτων της χώρας) και κατάφερε να απελευθερώσει τον συγγραφέα.
Το βιβλίο
Το βιβλίο πρωτοεκδόθηκε από τις εκδόσεις «Άλφα», τον Δεκέμβριο του 1952 σε 3200 αντίτυπα, και 333 σελίδες. Περιέχει την φωτογραφία του Αρχιεπισκόπου και την παρακάτω επιγραφή: ''«Περιέσχον με ωδίνες θανάτου, και χείμαρροι ανομίας
εξετάραξάν με. Ωδίνες άδου περιεκύκλωσάν με, προέφθασάν με παγίδες
θανάτου».'' Ψαλμός ΙΗ’, 4-5
Απαρτίζεται από 7 μέρη, με συνολικά 44 κεφάλαια, τα οποία είναι:
Η δεύτερη έκδοση έγινε από τον εκδοτικό οίκο «"Βιβλιοπωλείον της Εστίας", Ι. Δ. Κολλάρου και Σιας Α.Ε.», το 1981 σε 3050 αντίτυπα. Ανατύπωση του βιβλίου έγινε το 2008 σε 1000 αντίτυπα.
Κριτική
Ο κριτικός λογοτεχνίας Γιάννης Χατζίνης γράφει για το βιβλίο: ''...χρωστούμε διπλή χάρη στον Ηλία Βενέζη. Πρώτα γιατί μας την παρουσίασε (τη βιογραφία του Αρχιεπισκόπου) τόσο παραστατικά, με τόση συγκλονιστική ενάργεια -όση χρειαζόταν η ίδια η βαθιά δραματικότητα του μύθου- χρησιμοποιώντας τα πλούσια και ζεστά μέσα που το ταλέντο του διαθέτει. Και ύστερα, γιατί κατόρθωσε ακριβώς να ξεπεράσει τον πειρασμό του ταλέντου του και να το υποτάξει στην τρέχουσα ανάγκη του θέματός του, που του επέβαλε να αναλάβει ολόκληρη την ευθύνη του ιστορικού. Και το μόχθο....'' (...) Χαρακτηριστικό είναι ότι το βιβλίο αυτό, σε πολύ μεγάλο μέρος του, αποτελεί παράθεση αυτούσιων στοιχείων (επιστολών, υπομνημάτων, διαμαρτυριών, εκκλήσεων, ημερολογιακών σημειώσεων, κ.λ.π) σε τρόπο που το κείμενο του συγγραφέα να σχηματίζει έναν συνδετικό κρίκο ανάμεσα σε αυτά τα στοιχεία, σε τρόπο που παίρνουν έτσι, αυτά τα ίδια, την μορφή μιας αφήγησης ιστορικής.
Σάντβικεν
To Σάντβικεν (σουηδικά: Sandviken) είναι μια κωμόπολη και έδρα του δήμου Σάντβικεν στη Σουηδία. Έχει 22.965 κατοίκους μέχρι το 2010. Βρίσκεται περίπου 25 χιλιόμετρα δυτικά του Γκέφλε και περίπου 190 χιλιόμετρα βόρεια της Στοκχόλμης. Το σιδηροδρομικό ταξίδι για τη Στοκχόλμη, διαρκεί περίπου 2 ώρες και στην Αρλάντα, το σουηδικό κύριο διεθνές αεροδρόμιο, όχι περισσότερο από 1,5 ώρες. Στο Σάντβικεν βρισκόταν η εταιρεία μηχανημάτων υψηλής τεχνολογίας Sandvik και το κεντρικά γραφεία της εταιρείας βρίσκονταν εδώ. Αυτό μέχρι τον Ιανουάριο του 2012, όταν μεταφέρθηκαν στη Στοκχόλμη.
Το Σάντβικεν περιλαμβάνει σαν πόλη μια μεγάλη συλλογή από πολιτιστικές δραστηριότητες όπως: το Κουλτούρσκολαν (μουσική, χορό και δράμα), τη Μεγάλη Μπάντα του Σάντβικεν, τη συμφωνική Ορχήστρα και ένα μεγάλο αριθμό από τις μουσικές της περιοχής. Η καλλιτεχνική γκαλερί του Σάντβικεν παρουσιάζει όλο το χρόνο διάφορες ενδιαφέρουσες εκθέσεις. Ανάμεσα στα πολλά δημοφιλή τουριστικά αξιοθέατα του δήμου, τα ακόλουθα ξεχωρίζουν για την ειδική μνεία που διαθέτουν: τα ανακαινισμένα βιομηχανικά χωριά Γκούσινγκε και Χέγκμπο Μπρουκ με τα καμίνια τους και τα σιδηρουργεία, χειροτεχνία, αρχοντικά και τις δυνατότητες που προσφέρουν για υπαίθρια αναψυχή Κατά τους χειμερινούς μήνες οι εγκαταστάσεις σκι και οι χώροι για σκι όπως οι Σνόουπαρκ και Κούνγκσμπεργκετ προσελκύουν μεγάλο αριθμό επισκεπτών από κοντά και μακριά.
Εξωτερικοί σύνδεσμοι
Κατηγορία:Κωμοπόλεις της Σουηδίας
Μετάλλιο Πούσκιν
Εκτός από Ρώσους πολίτες, το μετάλλιο απονέμεται και σε πολίτες άλλων χωρών.
Εξωτερικοί σύνδεσμοι
Κατηγορία:Ρωσικά βραβεία
Τζέημς Λεμπ
Ο Τζέημς Λεμπ (James (Jimmy) Loeb, 1867-1933) υπήρξε Αμερικάνος τραπεζικός, ιστοριοδίφης, συλλέκτης αρχαιοτήτων και ευεργέτης.
Βιογραφία
Γεννήθηκε στις 16 Αυγούστου 1867 στη Νέα Υόρκη. Η καταγωγή του ήταν από σημαντική γερμανοεβραϊκή οικογένεια τραπεζικών. Ο πατέρας του, Σάλομον Λεμπ, τραπεζίτης, και η μητέρα του, Μπέττυ το γένος Γκάλλενμπεργκ, δεξιοτένχης πιάνου, ήταν πρόσφυγες από την περιοχή της κοιλάδας του Ρήνου. Το 1867 ο Σάλομον Λεμπ ίδρυσε την ιδιωτική τράπεζα Kuhn, Loeb & Co. με συνέταιρό του τον Άμπρααμ Κουν, και απόκτησε βαθύ πλούτο. Ο Τζέημς Λεμπ σπούδασε διάφορες οικονομικές επιστήμες, γλώσσες και αρχαιολογία από το 1884 ως το 1888 στο Πανεπιστήμιο Χάρβαρντ. Εκεί έγινε μέλος της λέσχης O.K. Club, και γνωρίστηκε με τον Μπέρναρντ Μπέρενσον, με τον οποίο συνδέθηκε φιλικά για όλη του την ζωή. Το 1888 άρχισε να εργάζεται στην τράπεζα του πατέρα του, και το 1894 προάχθηκε σε συναίτερο. Αποσύρθηκε όμως το 1902 λόγω ψυχικών διαταραχών και επειδή είχε φιλελεύθερο πνεύμα. Το 1906 μετακόμησε στο Μόναχο για να θεραπευτεί. Εκεί έκτισε αρχοντική βίλλα, η οποία διατηρείται σήμερα και φέρει αναμνηστική πλάκα. Το 1921 παντρεύτηκε την Μαρί Αντονί Χαμπούχεν, το γένος Σμιτ, και έκτοτε έζησε βίο ήσυχο και αποτραβηγμένο. Στις 28 Ιανουαρίου 1933, λίγο πριν την άνοδο του Χίτλερ πέθανε η γυναίκα του, και ο ίδιος απεβίωσε λίγο αργότερα, στις 27 Μαΐου 1933 στο Μόναχο.
Έργο
Ο Λεμπ θεωρούσε ότι το χρήμα πρέπει να μοιράζεται αφίδωλα σε αυτούς που το έχουν ανάγκη. Έκανε πολλές και γενναίες δωρεές σε κοινωνικούς και καλλιτεχνικούς φορείς. Εδραίωσε ιδρύματα στο Χάρβαρντ, στην Αθήνα και Νέα Υόρκη. Το 1905 ίδρυσε το New York Institute of Musical Art, ενώ το 1917 ίδρυσε το Deutsche Forschungsanstalt für Psychiatrie, και συνέχισε να το χρηματοδοτεί ως το θάνατό του. Δώρισε την αρχαιολογική συλλογή του που αποτελείται από 800 εκθέματα, πλούσια συλλογή από εξέχοντα δείγματα ελληνικής, ετρουσκικής, ρωμαϊκής τέχνης σε χρυσό, άργυρο, χαλκό, τερακότα, και αγγεία, στην Κρατική αρχαιολογική συλλογή Μονάχου, ένα από τα σημαντικότερα μουσεία στον κόσμο. Είναι η σημαντικότερη διεύρυνση της Κρατικής αρχαιολογικής συλλογής Μονάχου τον 20ό αιώνα.
Εξωτερικοί σύνδεσμοι
Κατηγορία:Αμερικανοί ευεργέτες Κατηγορία:Αμερικανοί συλλέκτες έργων τέχνης Κατηγορία:Αμερικανοί τραπεζίτες Κατηγορία:Αμερικανοεβραίοι
Πάουλ Αρίστε
Ο Πάουλ Αρίστε (Paul Ariste, 3 Φεβρουαρίου 1905 - 2 Φεβρουαρίου 1990) ήταν Εσθονός γλωσσολόγος, γνωστός για τις μελέτες στις φιννοουγγρικές γλώσσες (ιδίως στην εσθονική και την βοτική γλώσσα).
Γεννήθηκε ως Πάουλ Μπεργκ, στο Ραάμπισε της Ενορίας Βοτικβέρε, στην Επαρχία Γιόγκεβα. Από το 1945 έως το 1946, ο Αρίστε φυλακίστηκε από τις σοβιετικές αρχές επειδή ήταν μέλος του Βελιέστο, ενός συλλόγου φοιτητών στην ανεξάρτητη Εσθονία.
Ήταν ο επικεφαλής του φιννοουγγρικού τμήματος του Πανεπιστημίου του Τάρτου και η μία από τις δύο προσωπικότητες που έπαιξαν αποφασιστικό ρόλο στην αναβίωση των σοβιετικών φιννοουγγρικών μελετών. Επίσης, ίδρυσε την εφημερίδα Sovetskoye finnougrovedeniye (ρωσικά: Советское финноугроведение, σημαίνει Σοβιετικές Φιννοουγγρικές Μελέτες, αλλά αργότερα μετονομάστηκε σε Linguistica Uralica).
AEKKEA-RAAB
thumb|250px|Το ελληνικής παραγωγής AEKKEA-RAAB Schwalbe II. μικρογραφία|252x252εσ|Κορυφαίο μέρος επιστολής της εταιρείας AEKKEA-RAAB του 1936 προς την Ελληνική Υπηρεσία Πολιτικής Αεροπορίας. Μπορείτε να δείτε την έδρα της εταιρείας και άλλα στοιχεία (αρχείο Μιχάλης Παραράς). μικρογραφία|252x252εσ|Το ΑΕΚΚΕΑ-ΡΑΑΜΠ Ρ-27 ειναι ενα χαμηλοπτέρυγο μαχητικό μονοπλάνο που προέρχεται από το Ρααμπ-Κατζεσταιν ΡΚ-25 σχεδιάστηκε το 1935 απο τον Αντωνιο Ράαμπ.(αυτή η εικόνα έγινε από τον χρήστη Apophenia) Η ιστορία της ΑΕΚΚΕΑ (Ανώνυμος Εταιρεία Κατασκευής και Εκμεταλλεύσεως Αεροπλάνων - Societe Anonyme Pour la Fabrication et l'Exploitation des Avions Raab), κατασκευάστριας αεροσκαφών η οποία είχε την βάση της στην Ελλάδα, είναι συνδεδεμένη με τον Γερμανό σχεδιαστή αεροσκαφών, ονόματι Αντώνιους Ράαμπ.
Πάουλ Αρίστε
Επίσης, ήταν διακεκριμένος Εσπεραντιστής, και μέλος της Ακαδημίας των Εσπεράντο από το 1967 έως το 1976.
AEKKEA-RAAB
Ίδρυση
Στη Γερμανία, ο Ράαμπ ήταν συνιδρυτής της εταιρείας κατασκευής αεροσκαφών Raab-Katzenstein. Ο Ράαμπ, αφοσιωμένος αντι-ναζί, εγκατέλειψε την πατρίδα του και μετά από απόπειρες να εδράσει την εταιρεία του στην Εσθονία και τη Λετονία, κατέληξε στην Ελλάδα το 1935 αφού είχε την υποστήριξη του στρατηγού Π Γαζή υψηλά ιστάμενου στην πολεμική αεροπορία. Με αυτήν την υποστήριξη και Έλληνες συνεργάτες ίδρυσε την εταιρεία ΑΕΚΚΕΑ (Ανώνυμος Εταιρεία Κατασκευής και Εκμεταλλεύσεως Αεροπλάνων) ή στα γαλλικά, τη διεθνή γλώσσα που χρησιμοποιούνταν στη χώρα εκείνη την περίοδο "Societe Anonyme Pour la Fabrication et l'Exploitation des Avions Raab"). Η εταιρεία ιδρύθηκε νομικά στις 20 Οκτωβρίου του 1935, από τους Αντωνιος Ράαμπ, Απόστολο Αγνίδη, Κωνσταντίνο Μπίτζιο και Γεώργιο Σαρηγιάννη, έχοντας έδρα τον Πειραιά. Η έδρα μεταφέρθηκε στο Φάληρο το 1937. Η κατασκευή ξεκίνησε στην ΠΥΡΚΑΛ έως το 1937 που ξεκίνησε η λειτουργία του ιδιόκτητου εργοστασίου της εταιρείας το 1937 στο Μοσχάτο.
Πάουλ Αρίστε
Πέθανε στο Τάρτου, σε ηλικία 84 ετών.
AEKKEA-RAAB
Αρχική δραστηριότητα
Η εταιρεία προσέλαβε Έλληνες εργαζόμενους μεταξύ των οποίων και τον Γεώργιο Παναγάκη, τότε φημισμένο μηχανικό αεροσκαφών της χώρας, αλλά και μια ομάδα Γερμανών μηχανικών ακολούθησε τον Ράαμπ από τη Γερμανία. Οι πρώτοι τύποι αεροσκαφών που παρείχθησαν ήταν τα μοντέλα της Ράαμπ ή παραλλαγές τους μεταξύ των οποίων και το εκπαιδευτικό Pelikan, το μονοθέσιο μαχητικό R-27, το Schwalbe (I/II) και το Tigerschwalbe IV ένα στρατιωτικό αεροσκάφος πολλαπλών ρόλων. Η πρώτη κατασκευή της εταιρείας ήταν ένα παλαιό κιτ για ένα Raab-Katzenstein Schwalbe Kl 1c το οποίο αναβαθμίστηκε σε Schwalbe II, και τουλάχιστον ένα Schwalbe II κατασκευάστηκε εξολοκλήρου. Εκτός από το Schwalbe, πιθανώς και ένα Pelikan κατασκευάστηκε. Άλλοι τύποι αεροσκαφών δεν φέρεται να έχουν παραχθεί αλλά η εταιρεία φέρεται να έχει σχεδιάσει και κατοχυρώσει διάφορους τύπους. Η πρώτη παραγγελία ήρθε από την Αυστρία για δύο Schwalbe και άλλα δύο Tigerschwalbe, τα οποία κατασκευάσθησαν κατόπιν αδείας στη Βιέννη από την εταιρεία Pintsch. Μετά από γερμανικές πιέσεις, οι αυστριακές παραγγελίες σταμάτησαν, αλλά τουλάχιστον ένα αεροσκάφος πετούσε με την αυστριακή αεροπορία όταν η χώρα προσαρτήστηκε από τη Γερμανία. Η τούρκικη κυβέρνηση εξέφρασε ενδιαφέρον κάποια στιγμή για το αεροσκάφος Schwalbe
Παραγωγή νέων τύπων και πωλήσεις
Το 1936 το σχεδιαστικό τμήμα της εταιρείας παρήγαγε νέους τύπους όπως το Ρ-29 και τοTigerschwalbe Ρ-26V/33, και το βομβαρδιστικό-μεταγωγικό Ρ-52. Από αυτά τα πρώτα δύο παρείχθησαν για τον Ισπανικό Εμφύλιο στον οποίον ο Ράαμπ είχε δείξει προσωπικό ενδιαφέρον και το τρίτο πιθανότατα παρέμεινε στα σχέδια. Καθώς η εταιρεία είχε αντιμετωπίσει πρόβλημα με τις παραδόσεις στην Ισπανία λόγο της συνθήκης της μη-εμπλοκής, ένα εμπορικό γραφείο της ελληνικής εταιρείας στήθηκε στο Παρίσι και μια θυγατρική στην Ισπανία. Τα κύρια κομμάτια του αεροσκάφους παράγονταν στην Ελλάδα με τη συνεργασία του ΚΕΑ και της ΠΥΡΚΑΛ και αποστέλλονταν με πλοία στην Ισπανία. Οι κάτοικοι της περιοχής περιγράφουν πως έβλεπαν κιβώτια με εξαρτήματα να φεύγουν το εργοστάσιο και είχαν παράπονα για τον θόρυβο από τον έλεγχο των μηχανών. Μόλις τα απάρτια έφθαναν στην Ισπανία η θυγατρική εκεί τα συναρμολογούσε σε ένα πρώην εργοστάσιο υφασμάτων στο Sabadell υπό την επίβλεψη του ίδιου του Ράαμπ (σύμφωνα με αναφορές κάποια αεροσκάφη έφθαναν σχεδόν τελειωμένα, και χρειάζονταν μόνο την εφαρμογή των μηχανών και τον πολυβόλων). Σύμφωνα με τον ίδιο τον Ράαμπ, περίπου 60 αεροσκάφη παρείχθησαν (30 από κάθε τύπο) και εστάλησαν στην ΕΣΣΔ μαζί με τα σχέδια τους. Κάποια στιγμή ο Ράαμπ συνελήφθη ως Γερμανός κατάσκοπος αλλά κατάφερε να αποδράσει και να επιστρέψει στην Ελλάδα το 1938.
Δραστηριότητα και διάλυση
Η AEKKEA επίσης παρήγαγε δεκάδες ανεμόπτερα πάνω σε τροποποιημένα Γερμανικά σχέδια (τύπου Gruene Post, Grunau Baby καιZoegling, για την ντόπια αγορά), καθώς και ένα μεγάλο κομμάτι ανταλλακτικών και άλλων αεροσκαφών για άλλα αεροσκάφη για τις ελληνικές ένοπλες δυνάμεις. Μια πρόταση για την πώληση αεροσκαφών στην ΠΑ απορρίφτηκε γιατί τα αεροσκάφη θεωρήθηκαν ότι δεν τηρούσαν τις προδιαγραφές αν και η απόρριψη είχε μάλλον πολιτικά και όχι τεχνολογικά κίνητρα. Όπως και να 'χει ένα αεροσκάφος, πιθανότατα Schwalbe ήταν υπό κατασκευή για Έλληνα πελάτη όταν η χώρα κατελήφθη από τους Γερμανούς και το εργοστάσιο σταμάτησε τη λειτουργία του. Το αεροσκάφος αυτό έμεινε εκεί ημιτελές για χρόνια μετά το τέλος του πολέμου. Κατά τη Γερμανική εισβολή ο Ράαμπ εγκατέλειψε τη χώρα και πήγε στην Ινδία όπου και έστησε ένα βραχύβιο εργοστάσιο το οποίο παρήγαγε 2 ανεμόπτερα. Το 1949 επέστρεψε στην Ευρώπη όπου μοίρασε τη ζωή του ανάμεσα στη Γερμανία και την Ιταλία μέχρι το 1985. Η ΑΕΚΚΕΑ διαλύθηκε επίσημα το 1951.
Βιβλιογραφία
Κατηγορία:Πρώην επιχειρήσεις της Ελλάδας Κατηγορία:Εταιρείες κατασκευής αεροσκαφών Κατηγορία:Ελληνικές βιομηχανίες Κατηγορία:Εταιρείες άμυνας στην Ελλάδα
Γιοχάνες Ζίβεκινγκ
Ο Γιοχάνες Ζίβεκινγκ (γερμανικά: Johannes Sieveking) (1869-1942) υπήρξε γερμανός αρχαιολόγος.
Βιογραφία
Γεννήθηκε στις 6 Ιουλίου 1869 στο Αμβούργο. Η καταγωγή του ήταν από τη σημαντική χανσεατική οικογένεια Ζίβεκινγκ, η οποία ανάδειξε πολλούς δημάρχους, καθηγητές πανεπιστημίου, Γερουσιαστές, διπλωμάτες και εμπόρους. Σπούδασε αρχικά στο Πανεπιστήμιο της Βόννης, συνέχισε στο πανεπιστήμιο του Βερολίνου, και αποπεράτωσε τις σπουδές του στο Πανεπιστήμιο του Μονάχου. Αναγορεύτηκε διδάκτωρ στο Πανεπιστήμιο του Έρλανγκεν. Αφού περιηγήθηκε στην Ελλάδα και Ιταλία, επέστρεψε στη Γερμανία και διορίστηκε βοηθός στο Μουσείο του Βίρτσμπουργκ και αργότερα στην Κρατική αρχαιολογική συλλογή του Μονάχου. Μετά τον θάνατο του Άντολφ Φουρτβένγκλερ διορίστηκε διευθυντής του Μονάχου. Αυτοκτόνησε στις 20 Σεπτεμβρίου 1942 στο Μόναχο.
Πηγές
Κατηγορία:Γερμανοί αρχαιολόγοι Κατηγορία:Αυτόχειρες
Φεστιβάλ Κινηματογράφου Καννών 1967
Το 20ό Φεστιβάλ Κινηματογράφου των Καννών πραγματοποιήθηκε από τις 27 Απριλίου έως τις 12 Μαΐου του 1967.
Οι Κάννες του 1967 έδωσαν το Μεγάλο Βραβείο στον Μικελάντζελο Αντονιόνι για το Μπλόου Απ (αγγλική παραγωγή με τη συμμετοχή της Ιταλίας). Ο δημιουργός χάραξε νέα πορεία στο έργο του. Στράφηκε στο Λονδίνο της δεκαετίας του 1960 με ήρωα έναν φωτογράφο μόδας ο οποίος ανακαλύπτει ότι έχει αποτυπώσει, τυχαία, ένα πτώμα πίσω από θάμνους. Πίσω από το μυστήριο, τις σχέσεις ανάμεσα στην εικόνα και τις εμφανίσεις της πραγματικότητας, υπάρχει πάντα το θέμα των ανθρωπίνων σχέσεων. Ένας νεαρός Αμερικανός έκανε την πρώτη του δειλή εμφάνιση στις Κάννες με την ταινία του Τώρα που έγινες άνδρας χωρίς να προκαλέσει ιδιαίτερη προσοχή. Επρόκειτο για τον Φράνσις Φορντ Κόπολα. Το τιμητικό βραβείο απονεμήθηκε στον Ρομπέρ Μπρεσόν για την προσφορά του στον κινηματογράφο. Και το ευτράπελο: ο Τζέρι Λιούις και ο Κιθ Ρίτσαρντς έκαναν τις πιο εκκεντρικές εμφανίσεις της χρονιάς. Ο ηθοποιός με τρία αυτοκίνητα και ένα μικρό φορτηγό (τόσα χρειαζόταν για να μεταφέρει τις αποσκευές και τη συνοδεία του) και ο μουσικός με την ενδυματολογική του άποψη.
Την ίδια χρονιά, στο φεστιβάλ προβλήθηκε η ελληνική ταινία Οι θαλασσιές οι χάντρες και η Ζωή Λάσκαρη προκάλεσε μίνι σκάνδαλο με την εμφάνισή της, εξαιτίας ενός διχτυωτού φορέματος που άφηνε λίγα στη φαντασία.
Γενικό Νοσοκομείο Πάφου
Το Γενικό Νοσοκομείο Πάφου καλύπτει τις ανάγκες της Επαρχίας Πάφου στο επίπεδο της πρωτοβάθμιας και δευτεροβάθμιας ιατρικής φροντίδας. Τα Αγροτικά Κέντρα Υγείας Παναγιάς, Φύτης και Σαλαμιούς καλύπτουν ανάγκες πρωτοβάθμιας ιατρικής φροντίδας.
Οι ασθενείς των εξωτερικών ιατρείων μπορούν να προγραμματισουν ραντεβού για οποιαδήποτε ειδικότητα της ιστοσελιδας του ΟΚΥπΥ μέσω τηλεφώνου ή στον χώρο του νοσοκομείου, στα αντίστοιχα τμήματα όπου δίδονται τα ραντεβού για κάθε κλινική/ιατρό. Τα επείγοντα περιστατικά εξυπηρετούνται κατευθείαν στο χώρο των πρώτων βοηθειών ενώ όσοι ασθενείς χρήζουν εσωτερικής νοσηλείας εισάγονται στις αντίστοιχες κλινικές για περαιτέρω φροντίδα.
Σύνδεσμοι Ιστοσελίδας Γενικού Νοσοκομείου Πάφου:
Insomnia
Το Insomnia (ή insomnia.gr) είναι ελληνική ιστοσελίδα που εστιάζει στην τεχνολογία, φιλοξενώντας ειδήσεις, άρθρα, αγγελίες, ενημερωτικές εκπομπές και χώρους συζητήσεων μελών (forum). Η ιστοσελίδα ξεκίνησε τη λειτουργία της στις 17 Νοεμβρίου του 1997, με ιδρυτή τον Κωνσταντίνο "Hal9000" Σκιαδά.
Γενικό Νοσοκομείο Πάφου
Γενική
Ασθενείς και Επισκέπτες
Insomnia
Ιστορία
Στα πρώτα της βήματα, η ιστοσελίδα φιλοξενούσε ειδήσεις που αφορούσαν στην τεχνολογία, ενώ επίσης φιλοξενούσε υπερσυνδέσμους (links) για λογισμικό κάθε είδους.
Γενικό Νοσοκομείο Πάφου
Κλινικές / Τμήματα
Insomnia
Ιστορία
Σταδιακά, το περιεχόμενο εμπλουτιζόταν για να περιλαμβάνει επιπλέον links για ιστοσελίδες με τεχνολογικό περιεχόμενο και μηχανές αναζήτησης (search engines). Το καλοκαίρι του ίδιου έτους, συγκεκριμένα στις 22 Ιουλίου, ξεκίνησε τη λειτουργία του το forum του Insomnia, το οποίο ακόμη και σήμερα παραμένει από τα δημοφιλέστερα και πιο ενεργά στη χώρα.
Γενικό Νοσοκομείο Πάφου
Επικοινωνία Κατηγορία:Νοσοκομεία στην Κύπρο
Insomnia
Ιστορία
Το forum εξελίχθηκε σε μια δημοφιλή ενότητα της ιστοσελίδας, φιλοξενώντας πάνω από 11,700,000 αναρτήσεις σε πάνω από 728,000 θέματα μέχρι σήμερα. Η δημοφιλέστερη υποενότητα του forum είναι η «Μπλα Μπλα» που φιλοξενεί θέματα γενικού περιεχομένου και απαριθμεί σχεδόν 3,000,000 αναρτήσεις έως τώρα.
Την 1η Αυγούστου του 2007, δημιουργήθηκε το κανάλι YouTube του Insomnia, το οποίο μέχρι σήμερα φιλοξενεί πάνω από 1,000 μεταφορτωμένα βίντεο.
Εντός του 2010, έγινε η πρώτη μεγάλη αναβάθμιση της ιστοσελίδας. Ανάμεσα στις σημαντικότερες αλλαγές ήταν η προσθήκη της ενότητας αγγελιών για μέλη της ιστοσελίδας που εξελίχθηκε σε ένα από τα δημοφιλέστερα κομμάτια της, έχοντας φιλοξενήσει εκατοντάδες χιλιάδες αγγελίες χρηστών μέχρι σήμερα. Συνοδεύοντας τις Αγγελίες, παρουσιάστηκε ένα σύστημα αξιολόγησης μεταξύ των μελών. Παράλληλα, οι Αγγελίες συμπαρέσυραν το σύστημα ειδοποιήσεων, το οποίο δέχτηκε σημαντικές βελτιώσεις. Μια ακόμη σημαντική προσθήκη ήταν το Wiki, μια νέα ενότητα τροφοδοτούμενη από τα μέλη, η οποία περιείχε αναλυτικούς οδηγούς κάθε είδους. Την ίδια χρονιά, η κοινότητα του Insomnia απαριθμούσε περίπου 168,000 εγγεγραμμένα μέλη με τους ταυτόχρονα ενεργούς χρήστες να κυμαίνονται μεταξύ 1500 και 2000 σε ημερήσια βάση.
Το insomnia.gr φιλοξενούσε αξιολογήσεις προϊόντων με τη μορφή άρθρων από τα πρώτα χρόνια λειτουργίας του. Το 2011 δημιουργήθηκε ξεχωριστή ενότητα για τα Reviews, όπου καταχωρούνται αναλυτικές, αντικειμενικές αξιολογήσεις προϊόντων τεχνολογίας από τη συντακτική ομάδα του Insomnia. Μέχρι σήμερα, έχουν δημοσιευτεί περίπου 660 αξιολογήσεις προϊόντων και η ενότητα αποτελεί σημαντικό κομμάτι της ιστοσελίδας.
Η επόμενη μεγάλη αναβάθμιση της ιστοσελίδας ήρθε το 2012, με στόχο τη μετάβαση σε νέο περιβάλλον CMS για καλύτερη και ευκολότερη διαχείριση των αναρτήσεων ειδησεογραφικού χαρακτήρα, αλλάζοντας την έως τότε εμφάνιση που έτεινε περισσότερο για χρήση ως forum. Μαζί με πολλές άλλες σχεδιαστικές αλλαγές, πρωτοεμφανίστηκε η νέα μασκότ της ιστοσελίδας, ο «insomniac».
Την παραμονή πρωτοχρονιάς του 2018 και μετά από μια μεγάλη περίοδο δοκιμών διατέθηκε η νέα, ανασχεδιασμένη εκδοχή της ιστοσελίδας. Πραγματοποιήθηκαν δραματικές αλλαγές σε τεχνικό και εικαστικό επίπεδο, παρουσιάζοντας νέο λογότυπο και επενδύοντας στην ορθή λειτουργία της ιστοσελίδας για φορητές συσκευές, μεταξύ άλλων. Η ενότητα των αγγελιών δέχτηκε επίσης σημαντικές αλλαγές, μετατρέποντάς τη πλέον σε κάτι κοντινότερο σε ένα marketplace.
Η ενημερωτική εκπομπή «3 στον αέρα» άρχισε να μεταδίδεται τον Φεβρουάριο του 2018 και συνεχίζεται με εβδομαδιαία επεισόδια μέχρι σήμερα. Παρουσιαστές είναι οι Κωνσταντίνος "Hal9000" Σκιαδάς, μαζί με τους έμπειρους δημοσιογράφους τεχνολογίας Δημήτρη Μαλλά και Τίμο Κουρεμένο. Τα θέματα συζήτησης αφορούν την επικαιρότητα και τις εξελίξεις στο χώρο της τεχνολογίας. Η εκπομπή φιλοξενεί ανά τακτά χρονικά διαστήματα στελέχη εταιρειών του κλάδου της τεχνολογίας, με σκοπό την παραχώρηση συνέντευξης στην ομάδα των «3 στον αέρα».
Χαρακτηριστικά παραδείγματα αξιοσημείωτων καλεσμένων αποτελούν οι:
Το podcast «3 στον αέρα» κυκλοφορεί με τη μορφή βίντεο στο κανάλι της ιστοσελίδας στο YouTube, όπως και σε ηχητική μορφή στα Spotify, Apple Podcasts, Google Podcasts και άλλες δημοφιλείς υπηρεσίες ακρόασης podcasts.
Τον Οκτώβριο του 2021 δημιουργήθηκε η ενότητα Gadgets, ένας κατάλογος που περιλαμβάνει χιλιάδες προϊόντα τεχνολογίας από 42 κατηγορίες, όπως smartphones, tablets, ηλεκτρονικοί υπολογιστές, PC hardware, φωτογραφικές μηχανές και άλλες. Μέσα στη σελίδα του κάθε gadget φιλοξενούνται φωτογραφίες του προϊόντος μαζί με αναλυτική λίστα τεχνικών χαρακτηριστικών. Τα μέλη της ιστοσελίδας μπορούν να συγκρίνουν μεταξύ τους δύο ή περισσότερα gadgets, να αξιολογήσουν ένα προϊόν και να δημοσιεύσουν ερωτήσεις για αυτό (τις οποίες μπορούν να απαντήσουν άλλα μέλη της κοινότητας) μεταξύ άλλων δυνατοτήτων.
Παρουσία
Το 2012, το insomnia.gr απέσπασε το βραβείο Καλύτερου Διαδικτυακού Φόρουμ στο πλαίσιο της τελετής απονομής των Ελληνικών Βραβείων Διαδικτύου e-awards 2012.
Το insomnia.gr δέχεται μηνιαίως πάνω από 4,000,000 επισκέπτες και συγκαταλέγεται στις 100 δημοφιλέστερες ιστοσελίδες της Ελλάδας βάσει επισκεψιμότητας. Με στοιχεία της ίδιας υπηρεσίας, αναφέρεται ως η κορυφαία ιστοσελίδα τεχνολογίας στη χώρα.
Σε ετήσια βάση, το Insomnia παρευρίσκεται στις μεγαλύτερες εκθέσεις τεχνολογίας παγκοσμίως με σκοπό την κάλυψη των γεγονότων και αποκαλύψεων. Μερικές από αυτές είναι οι MWC, IFA, CES και Computex που διεξάγονται στη Βαρκελώνη, το Βερολίνο, το Λας Βέγκας και την Ταϊπέι, αντίστοιχα.
Στο κανάλι YouTube της σελίδας τα αναρτημένα βίντεο έχουν συγκεντρώσει συνολικά πάνω από 4,345,000 προβολές και οι συνδρομητές του καναλιού ξεπερνούν τις 26,800.
Στα μέσα κοινωνικής δικτύωσης, η σελίδα στο Facebook έχει περίπου 130,000 «Μου αρέσει», ο λογαριασμός στο Twitter έχει περίπου 16,000 ακόλουθους, ο λογαριασμός στο Instagram ακολουθείται από περίπου 6,800 άτομα, ενώ συντηρείται και σχετική σελίδα στο LinkedIn.
Εξωτερικοί σύνδεσμοι
Κατηγορία:Ιστότοποι της Ελλάδας Κατηγορία:Ειδησεογραφικές Ιστοσελίδες
Göransson Arena
Η Göransson Arena είναι ένα κλειστό γήπεδο στη Σουηδία.Άνοιξε το 2009 και έχει θέσεις για 10.000 θεατές σε μουσικές εκδηλώσεις και 4.000 για μπάντι. Το κτίσιμο του γηπέδου χρηματοδότησε η εταιρία Göransson Foundations. Αργότερα πωλήθηκε στην πόλη και την περιφέρεια του Σάντβικεν. Είναι έδρα της ομάδας της πόλης που αγωνίζεται στο άθλημα μπάντι. Η αρένα έχει φιλοφενήσει τους ημιτελικούς του Melodifestivalen το 2010.
Eurovision 2016
Η αρένα είναι μια απο τις υποψήφιες για να φιλοξενήσουν τον διαγωνισμό της Eurovision στη Σουηδία.
Ιρένα Βούγιοβιτς
Η Ιρένα Βούγιοβιτς (Σερβικά Κυριλικά: Ирена Вујовић;) (γεννημένη στις 3 Απριλίου 1983) είναι Σέρβα πολιτικός που υπηρετεί επί του παρόντος ως Υπουργός Περιβαλλοντικής Προστασίας στην Κυβέρνηση της Σερβίας από τις 28 Οκτωβρίου 2020. Προηγουμένως, υπηρέτησε ως Πρόεδρος του Δήμου Σάβσκι Βένατς από 2016 έως 2020. Είναι μέλος της προεδρίας του Προοδευτικού Κόμματος της Σερβίας.
Πρώτα χρόνια και εκπαίδευση
Η Βούγιοβιτς γεννήθηκε το 1983 στο Βελιγράδι. Ο παππούς της ήταν ο Νίκολα Κοβάσεβιτς, υψηλόβαθμο μέλος του Μαυροβουνίου της Κομμουνιστικής Συμμαχίας της Γιουγκοσλαβίας και ο αδελφός του Σάβα Κοβάσεβιτς, διοικητής των Γιουγκοσλάβων Παρτιζάνων.
Έχει πτυχίο και μεταπτυχιακό στα οικονομικά από τη Σχολή Διεθνών Οικονομικών στο Πανεπιστήμιο Megatrend και επί του παρόντος παρακολουθεί διδακτορικές σπουδές στο ίδιο πανεπιστήμιο. Από το 2005 έως το 2008, ήταν συντονίστρια συνεργασίας στο Τμήμα Διεθνούς Συνεργασίας του Πανεπιστημίου Megatrend. Ήταν επίσης διδάκτωρ συνεργάτιδα στα θέματα της σύγχρονης ρωσικής οικονομίας και οικονομικών του μετα-σοβιετικού χώρου.
Πολιτική καριέρα
Προσχώρησε στο Σερβικό Προοδευτικό Κόμμα μετά την ίδρυσή του το 2008. Ήταν μέλος του κεντρικού συμβουλίου και εξελέγη μέλος της προεδρίας του Σερβικού Προοδευτικού Κόμματος στις 28 Μαΐου 2016 στην εκλογική συνέλευση του κόμματος.
Μετά τις κοινοβουλευτικές εκλογές για το 2012 και το 2014, εξελέγη μέλος της Εθνικής Συνέλευσης. Μετά τις εκλογές του 2014, η δήμαρχος του Βελιγραδίου, Σίνισα Μάλι, την όρισε ως βοηθό δήμαρχο υπεύθυνη για τις κοινωνικές δραστηριότητες. Τον Μάιο του 2014, παραιτήθηκε από την Εθνοσυνέλευση, επειδή η Υπηρεσία Καταπολέμησης της Διαφθοράς ανακοίνωσε ότι δεν μπορούσε να ασκήσει την ιδιότητα του Βοηθού Δημάρχου Βελιγραδίου ταυτόχρονα.
Είναι επικεφαλής του Συμβουλίου Ισότητας των Φύλων από το 2015. Επίσης είναι Αντιπρόεδρος του Συμβουλίου για τα Δικαιώματα των Παιδιών και πολιτικός εκπρόσωπος των Eurocities.
Μετά τις τοπικές εκλογές το 2016, εξελέγη πρόεδρος του δήμου Σάβσκι Βένατς και άφησε τη θέση του Βοηθού Δημάρχου του Βελιγραδίου. Στις εκλογές της Δημοτικής Συνέλευσης του Βελιγραδίου το 2018, ήταν στη λίστα των υποψηφίων του Σερβικού Προοδευτικού Κόμματος. Θεωρείται μια πολιτικός υψηλής δημοτικότητας των Προοδευτικών και πιθανόν θα είναι υποψήφια για μελλοντική δήμαρχος του Βελιγραδίου, δίπλα στον Γκόραν Βέσιτς.
Εξωτερικοί σύνδεσμοι
Κατηγορία:Σέρβοι υπουργοί